મંગળવારે રમાનારી મેચની વિજેતા ટીમ સીધી ફાઇનલમાં પ્રવેશશે જ્યારે હારનારી ટીમને વધુ એક તક મળશે અને તે બુધવારે રમાનારી એલિમિનેટર મેચની વિજેતા ટીમ સામે શુક્રવારે કોલકાતા ખાતે રમશે. આ સિઝનમાં હૈદરાબાદની ખાસિયત એ રહી છે કે તે ડિફેન્ડ કરવામાં મહારથ છે. કેન વિલિયમ્સનની ટીમે લગભગ ચારેક મેચમાં ઓછો સ્કોર નોંધાવ્યા બાદ વિજય હાંસલ કરેલા છે તેમાં ય મુંબઈ ઇન્ડિયન્સ સામે તો તે માંડ 116 રન કરી શક્યું હતું પરંતુ અંતે તેણે રોહિત શર્માની ટીમને 87 રનમાં આઉટ કરી દીધી હતી..